KURZUS: Járműszerkezetek III.

MODUL: II. modul: Erőátviteli szerkezetek

7. lecke: Összkerékhajtás

| Cél: A lecke célja, hogy a hallgató ismereteket szerezzen az összkerékhajtás céljáról és használatának jellemzőiről. A lecke segítséget ad az összkerékhajtású gépjárművek speciális részegységeinek megismeréséhez is. A hallgató a manapság is gyakran alkalmazott, összkerékhajtások esetében használt differenciálművek működésével kapcsolatban is jártasságot szerezhet.
Követelmények: Ön akkor sajátította el megfelelően a tananyagot, ha képes:
saját szavaival elmondani az összkerékhajtás és elsőkerékhajtás esetében a vonóerők és nyomatékviszonyok alakulását, valamint az eltérések okait. felsorolni az összkerékhajtású erőátviteli rendszer három fő részegységét. felsorolni az összkerékhajtású erőátviteli rendszer három fő részegységének feladatát. szerkezeti ábrán bemutatni az összkerékhajtású erőátviteli rendszer 11 fő részegységét. saját szavaival elmondani a tengelyek közötti nyomatékelosztás általános módját az összkerékhajtású erőátviteli rendszerekben. saját szavaival elmondani a viszko-tengelykapcsoló működését. saját szavaival elmondani a Torsen-differenciálmű működését.
Tanulási tevékenység: Olvassa el figyelmesen a Gépjárműszerkezetek című tankönyv 3.11 fejezetét! Tanulmányozza a Vonóerő megoszlása elsőkerék-hajtásnál és összkerékhajtásnál c. ábrát, és gondolja végig, hogy milyen előnyök fakadnak az összkerékhajtás alkalmazásából.
Hasonlítsa össze a hagyományos, és a kibővített jellegű összkerékhajtási rendszerek felépítését! Vajon milyen eltérések lehetnek felhasználási jelleghez történő méretezés és tervezés tekintetében?
Használja fel az előző leckék során megszerzett tudását is, és készítsen vázlatot egy összkerékhajtású jármű erőátviteli rendszeréről, amelyben az összes fő részegységet szerepelteti!
Időszükséglet: A tananyag elsajátításához körülbelül 35 percre lesz szüksége.
Kulcsfogalmak:
terepjáró vonóerő-megoszlás állandó és kapcsolható összkerékhajtás központi kiegyenlítőmű viszko-tengelykapcsoló Torsen-differenciálmű

| Önellenőrző kérdések
1. Miként alakulnak az elsőkerék-hajtású és az összkerékhajtású gépjárművek hajtott kerekeken mérhető hajtónyomatékai azonos hajtási feltételek mellett (motor, nyomatékváltó, tengelyhajtás és abroncsok azonosak)? Válassza ki a helyes megoldást!
| az összkerékhajtás esetében az egy kerékre eső hajtónyomaték nagyobb
| elsőkerék-hajtás esetén az egy kerékre eső hajtónyomaték nagyobb
| a két erőátviteli rendszer egy kerékre eső hajtónyomatéka megegyezik
| összkerékhajtás esetében az összes kerékre erő hajtónyomaték nagyobb
2. Milyen részegység végzi a hagyományos összkerékhajtású erőátviteli rendszer által megoldandó feladatokat? Adja meg a helyes választ a szövegmezők használatával! Az összkerékhajtású erőátviteli rendszerben végzi: - a két kardántengelyre történő nyomatékelosztást: - az első és a hátsó keréktengely (féltengely) fordulatszám-kiegyenlítését: - a kerekek kipörgésekor a kiegyenlítés megszűntetését:
3. A következő ábra egy összkerékhajtású erőátviteli rendszer felépítését mutatja be, ahol a részegységeket számjelöléssel látták el. Határozza meg az egyes részegységek helyes megnevezését, párosítva táblázatban található megnevezéseket a szövegmezőben megadott számjelöléssel!
Részegység megnevezése | Számjelölés
Első differenciálmű |
Elsőkerék tengelyhajtás |
Felfüggesztőcsapágy |
Féltengely |
Hátsó differenciálzár |
Hátsókerék tengelyhajtás |
Kétrészes kardántengely |
Központi differenciálmű |
Központi differenciálzár |
Nyomatékváltó |
Osztómű |
4. Ha a nyomatékot a két hajtott tengely között nem azonos arányban kell felosztani, akkor ez az alábbiak közül melyik megoldással valósítható meg? Válassza ki a helyes megoldást!
| nyomatékváltóval
| lemezes tengelykapcsolóval
| osztóművel
| osztott kardántengellyel
5. Válassza ki az alábbi részegységek közül azokat, amelyek a viszko-tengelykapcsoló részei lehetnek!
| sugárirányban felhasított belső fogazású lemezek
| csigakerék-hajtás
| nyomógyűrűk
| szilikonfolyadék
| belső fogazású koszorúkerék
| hidraulikaolaj
6. Az alábbi állítások a Torsen-differenciálmű és a viszko-tengelykapcsoló működésére vonatkoznak. A megfelelő betű begépelésével adja meg, hogy az adott állítás melyik típusra vonatkozik! (T) Torsen-differenciálmű (V) viszko-tengelykapcsoló (+) mindegyikre vonatkozik (-) egyikre sem vonatkozik
Működési jellemző | Részegység
Feladata a kanyarokban kiegyenlíteni az első és a hátsó tengely fordulatszámának különbségét. |
A benne lévő speciális folyadék viszkozitásának változásától függ a nyomaték elosztása. |
Ha valamennyi hajtott kerék fordulatszáma azonos, akkor a bolygókerekek nem forognak, hanem merev hajtásként működnek. |
A hajtott kerekek eltérő fordulatszámából adódó súrlódási ellenállás a csigakerekes hajtás ferde fogazásán jön létre. |
Hátránya, hogy a motorféküzemet akadályozza, így használatához külön tengelykapcsoló szükséges. |
Előnyös tulajdonsága, hogy csillapítja a hajtórendszerben kialakuló lengéseket, lökéseket. |
Feladata a nyomaték vonóerőtől függő elosztása a hajtott tengelyek között. |
Használatához vezérlőegységre és hidraulikus szivattyúra van szükség. |
A nyomatékelosztásról nyomógyűrűk és tányérrugók gondoskodnak. |
Használata során a hajtóelemek kopásával számolni kell. |
Használata során a hajtóelemek nem kopnak. |
A nyomatékelosztásról alakjuknál fogva önzáró külső és belső fogazású lemezek gondoskodnak. |
7. Az alábbi képeken a Torsen-differenciálmű és a viszko-tengelykapcsoló szerkezete látható. A megfelelő betű szövegmezőbe történő begépelésével adja meg, hogy a képen melyik típus látható! (T) Torsen-differenciálmű (V) viszko-tengelykapcsoló
Források: www.kfz-tech.de/Biblio/Allradantrieb/Torsen-Differenzial.htm; www.kfz-tech.de/Biblio/Allradantrieb/Viskokupplung.htm