KURZUS: Járműszerkezetek III.

MODUL: Előszó

Előszó

| A kurzus célja, hogy a mérnöki tanulmányokat folytató hallgatók alapismereteket szerezhessenek a gépjárművek működését biztosító szerkezeti elemekről. A tananyagban részletezett műszaki megoldások, illetve azok szerkezeti és működési jellemzőinek alapos és részletes ismerete elengedhetetlen úgy a további, ráépülő tananyagok megértéséhez, mind a gépjárművekkel kapcsolatos gyakorlati - üzemeltetési, fenntartási és karbantartási - feladatok ellátásához is. Az ismeretek áttekintését és elsajátítását követően a hallgató amellett, hogy az egyes részegységek funkcióit és működését is megismerheti, az azok közötti összefüggésekkel kapcsolatban is fontos tapasztalatokat szerezhet.
A tananyag feldolgozásához a következőket tanácsoljuk:
egyszer figyelmesen olvassa el leckénként a tananyagot, vegyen részt a kurzus előadásain, jegyzeteljen; a felsorolt követelmények és tanulási tevékenységek alapján tanulja meg a szükséges tényeket, fogalmakat és összefüggéseket, rajzolja le a szükséges ábrákat; nyisson egy füzetet, készítsen magának jegyzeteket azokról a részekről, amelyek nehezebben tanulhatók, vagy amelyekről további információt igényel; a kontakt órákon vagy a konzultációkon kérdezzen rá a problémát okozó részekre; oldja meg az leckéket lezáró önellenőrző feladatokat; a sikertelenül megoldott feladatoknak ismételten nézzen utána, ha szükséges kérdezzen rá a problémás részekre; a modul összes leckéjének sikeres feldolgozása után oldja meg a modulzáró feladatokat, a sikertelenül megoldott feladatoknak nézzen utána, ha szükséges kérdezzen rá a problémás részekre; az irodalomjegyzék segítségével tovább mélyítheti ismereteit.
Eredményes tanulást kívánunk!